שגריר רוסיה באומות המאוחדות

שגריר הפדרציה הרוסית באומות המאוחדות (ברוסית: Постоянный представитель Российской Федерации при Организации Объединённых Наций) הוא האדם העומד בראש המשלחת של רוסיה לאומות המאוחדות. מבחינה פורמלית, התפקיד מוכר יותר בשם "הנציג הקבוע של הפדרציה הרוסית לאומות המאוחדות". נציג זה הוא בדרג שגריר. השגריר הראשון שייצג את המדינה באו"ם היה שגריר ברית המועצות באו"ם אנדריי גרומיקו, שמונה ב-10 באפריל 1946.

על הנציג הקבוע של רוסיה לייצג את המדינה במועצת הביטחון של האו"ם וברוב המכריע של התכנסויות העצרת הכללית, למעט מקרים נדירים בהם דרג בכיר יותר בממשל הרוסי מייצג את רוסיה (כגון שר החוץ או נשיא רוסיה).

השגריר באו"ם, יחד עם כל שגרירי רוסיה, ממונה על ידי נשיא רוסיה בצו נשיאותי. דיפלומטים ופוליטיקאים בולטים רבים שירתו בתפקיד זה, ובהם ויטאלי צ'ורקין, יולי וורונצוב, אנדריי דניסוב וסרגיי לברוב.

מאז 27 ביולי 2017, שגריר רוסיה הנוכחי באו"ם הוא וסילי נבנזיה.

 תפקיד השגריר 
תפקידיו העיקריים של השגריר הם:
 ייצוג מדינתו
 שמירה על האינטרסים שלה ועל אזרחיה הנמצאים בחו"ל במסגרת המותר לפי כללי המשפט הבינלאומי
 ניהול משא ומתן
 לימוד תנאי החיים המדיניים, החברתיים, הכלכליים והתרבותיים במדינת שירותו, עמידה על הלכי הרוח השוררים בה ודיווח על כך לשולחיו
 טיפוח יחסים עם חוגים בעלי השפעה במדינת שירותו במגמה להביא להגברת האהדה למדינתו, לאוכלוסייתה, לערכיה ולמדיניותה ולהביא להבטחת תמיכתם הפעילה של חוגים אלו באינטרסים של מדינתו. 

התכונות הדרושות לשגריר מקצועי כדי למצות את מיטב הכישורים שיאפשרו לו לשרת בנאמנות את מדינתו: 
 אמינות מוחלטת – דיווח אמין ומדויק הוא לב פעולת השירות הדיפלומטי
 דייקנות
 קור רוח – היכולת להתגבר על רגשות איבה אישית, דעות קדומות. עליו לדעת לשלוט ברגשותיו וביצריו
 נאמנות – מוחלטת לממשלה אותה מייצג השגריר היא תנאי לקיום שירות דיפלומטי תקין

שגרירי ברית המועצות ורוסיה באו"ם
שגרירי ברית המועצות באו"ם

 # תמונה שם תקופת כהונה מנהיג תחתיו כיהן הערות התחלה סיום 1 75px אנדריי גרומיקו 10 באפריל 1946 מאי 1948 יוסיף סטלין כיהן לאחר מכן כשר החוץ 2 יעקב מאליק 1948 אוקטובר 1952 יוסיף סטלין 3 ולריאן זורין 1952 מרץ 1953 יוסיף סטלין 4 75px אנדריי וישינסקי 5 במרץ 1953 22 בנובמבר 1954 ניקיטה חרושצ'וב כיהן קודם לכן כתובע כללי. נפטר בתפקיד 5 ארקדי סובולב נובמבר 1955 1960 ניקיטה חרושצ'וב  6 ולריאן זורין 1960 יולי 1962 ניקיטה חרושצ'וב קדנציה שנייה 7 ניקולאי פיודורנקו 1962 1968 ניקיטה חרושצ'וב, ליאוניד ברז'נייב  8 יאקוב מאליק 1968 נובמבר 1976 ליאוניד ברז'נייב קדנציה שנייה 9 אולג טרויאנובסקי 1976 1986 ליאוניד ברז'נייב, יורי אנדרופוב, קונסטנטין צ'רניינקו, מיכאיל גורבצ'וב 10 יורי דובינין מרץ מאי 1986 מיכאיל גורבצ'וב 11 אלכסנדר בלונוגוב 1986 1990 מיכאיל גורבצ'וב 1 יולי וורונצוב 1990 1991 מיכאיל גורבצ'וב המשיך לכהן גם לאחר התפרקות ברית המועצות

שגרירי רוסיה באו"ם
 # תמונה שם תקופת כהונה נשיא תחתיו כיהן הערות התחלה סיום 1 יולי וורונצוב 25 בדצמבר 1991 7 ביולי 1994 בוריס ילצין 2 75px סרגיי לברוב 7 ביולי 1994 12 ביולי 2004 בוריס ילצין, ולדימיר פוטין כיהן לאחר מכן כשר החוץ של רוסיה 3  אנדריי דניסוב 12 ביולי 2004 8 באפריל 2006 ולדימיר פוטין 4 75px ויטאלי צ'ורקין 8 באפריל 2006 20 בפברואר 2017 ולדימיר פוטין, דמיטרי מדבדב, פוטין נפטר בתפקיד -  75px פיוטר איליצ'וב 20 בפברואר 2017 27 ביולי 2017  ולדימיר פוטין ממלא מקום 5 75px  וסילי נבנזיה 27 ביולי 2017 מכהן 

קישורים חיצוניים


*
קטגוריה:משרות פוליטיות ברוסיה